**PERKAPU**

**JOGI KÉPVISELŐVEL ELJÁRÓ FELEK ÉS GAZDÁLKODÓ SZERVEZETEK KÖTELEZŐ ELEKTRONIKUS KAPCSOLATTARTÁSA A BÍRÓSÁGOKKAL**

A polgári perrendtartásról szóló 1952. évi III. törvény (a továbbiakban: Pp.) rendelkezései értelmében a **jogi képviselővel eljáró** fél, a belföldi székhelyű **gazdálkodó szervezet**, valamint a közigazgatási szerv 2016. július 1-től köteles elektronikus úton kapcsolatot tartani a polgári perben a bírósággal.

E jogalanyok a hatályos szabályozás szerint a keresetlevelet elektronikus úton, általános nyomtatványkitöltő (ÁNYK) űrlap benyújtás támogatási szolgáltatás igénybevételével kötelesek benyújtani.

**A közigazgatási perekben, illetve a jegyző birtokvédelmi ügyben hozott határozatának megváltoztatása iránti perekben** a jogi képviselővel eljáró fél és a belföldi székhelyű gazdálkodó szervezet számára szintén kötelező az **elektronikus kapcsolattartás 2016. július 1-től.**

Ezekben a perekben a keresetlevelet elektronikus úton az elsőfokú közigazgatási határozatot hozó szervnél, illetve a birtokvédelmi határozatot hozó jegyzőhöz kell benyújtani.

Az Ászárt érintő ügyekben használandó nyomtatvány űrlapok e mappából elérhetők, és az ÁNYK programmal kitölthetők.